આ દરમિયાન તા. 26-5-18ના રોજ પતિ સાથે સમાધાન થયુ હોવાથી તેડવા આવે છે તેમ કહેતા મનસુખભાઇએ તારે પતિ સાથે જવાનુ નથી હું તારી સાથે લગ્ન કરીશ તેમ કહી ભગાડીને લઇ ગયો હતો. મોરબી, ધ્રોલ સહિતના શહેરોમાં ફરી પરિણીતા સાથે મનસુખભાઇએ દુષ્કર્મ આચર્યુ હતુ. લખતર પોલીસ મથકે ફરિયાદ નોંધાતા પોલીસે મનસુખભાઇને ઝડપી લીધો હતો. આ અરજીની સુનાવણી ચાલી જતા મુખ્ય જિલ્લા સરકારી વકીલ એમ.પી.સભાણીએ દલીલો કરતા જણાવ્યુ કે, આવા ગુના હાલ સમાજમાં વધી રહ્યા છે. આથી જ આરોપીને જામીન પર મુકત કરાય તો આવા ગુના કરવાવાળાને પ્રોત્સાહન મળે તેમ છે. આથી સુરેન્દ્રનગર એડિશનલ સેશન્સ જજ એચ.બી.પાનેરીએ અરજદાર મનસુખભાઇ ભરવાડની જામીન અરજી નામંજૂર કરી છે.